CELEX: C2006/326/91
Language: fi
Date: 2006-12-30 00:00:00
Title: Asia C-461/06 P: Valitus, jonka Elliniki Etaireai Pnevmatikis Idioktisias AE (AEPI) on tehnyt 18.11.2006 yhteisöjen ensimmäisen oikeusasteen tuomioistuimen (neljännen jaoston) asiassa T-242/05, AEPI v. komissio, 5.9.2006 antamasta tuomiosta

30.12.2006   
            
            
               FI
            
            
               Euroopan unionin virallinen lehti
            
            
               C 326/45
            
         Valitus, jonka Elliniki Etaireai Pnevmatikis Idioktisias AE (AEPI) on tehnyt 18.11.2006 yhteisöjen ensimmäisen oikeusasteen tuomioistuimen (neljännen jaoston) asiassa T-242/05, AEPI v. komissio, 5.9.2006 antamasta tuomiosta
   (Asia C-461/06 P)
   (2006/C 326/91)
   Oikeudenkäyntikieli: kreikka
   Asianosaiset
   
      Valittaja: Elliniki Etaireia Pnevmatikis Idioktisias AE (AEPI) (edustaja: asianajaja Theodoros K. Asprogerakas-Grivas)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Yhteisöjen tuomioistuimen on otettava tutkittavaksi tämä kumoamisvaatimus.
            
         
               —
            
            
               Yhteisöjen tuomioistuimen on kumottava Euroopan yhteisöjen ensimmäisen oikeusasteen tuomioistuimen (neljännen jaoston) asiassa T-242/05, 5.9.2006 antama riidanalainen määräys, jonka numero on 303852, kokonaisuudessaan
            
         
               —
            
            
               Valittajan 4.6.2005 (EY:n perustamissopimuksen 230 artiklan nojalla) Euroopan yhteisöjen ensimmäisen oikeusasteen tuomioistuimessa nostama kanne on käsiteltävä ja ratkaistava joko yhteisöjen tuomioistuimessa tai riidanalaisen määräyksen antaneessa tuomioistuimessa, siten, että kanne hyväksytään erityisesti kanteen vaatimusosassa esitetyn mukaisesti.
            
         
               —
            
            
               Vastaaja on velvoitettava korvaamaan valittajan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Edellä mainitussa kumoamisvaatimuksessa esitetään, että
   
               a)
            
            
               Valituksenalaisessa määräyksessä hylätään kanne Euroopan yhteisöjen komission esittämän oikeudenkäyntiväitteen johdosta ilman, että olisi otettu huomioon henkilökohtaista oikeutta oikeussuojaan, joka edellyttää joka tapauksessa, että kun kuka tahansa kansalainen kääntyy jonkin tuomioistuimen puoleen, hänen asiansa käsitellään kokonaisuudessaan ja kaikessa laajuudessaan ja että annettava päätös sisältää riittävät ja lainmukaiset perustelut.
            
         
               b)
            
            
               Vaikka valituksenalaisessa määräyksessä todetaan, että kilpailuoikeuden rikkomista koskevissa asioissa Euroopan yhteisöjen komissiolle on tunnustettu laaja harkintavalta toteutettavien toimien suhteen, siinä ei kuitenkaan ole tutkittu, missä määrin komissio on toiminut harkintavaltansa sallituissa rajoissa tai rikkonut näitä rajoja, sillä kaikessa hallintotoimessa on kaikissa tapauksissa kielletty ylittämästä hallintoelimelle mahdollisesti myönnetyn harkintavallan sallittuja rajoja.
            
         
               c)
            
            
               Valituksenalaisessa määräyksessä todetaan tavalla, jota ei voida mitenkään hyväksyä, että Euroopan yhteisöjen komissio aloittaa kilpailua koskevan periaatteiden loukkaamisten käsittelyn ja käsittelee niitä siten, ettei sen toimia valvota, ja aina kun komissiota pyydetään esittämään syy tälle, se voi helposti välttyä tuomioistuimen harjoittamalta valvonnalta esittämällä yksinkertaisesti oikeudenkäyntiväitteen.